Bagn (Craveggia)

I Bagn (Italian: Bagni di Craveggia e, on temp, Acquacalda) hinn ona frazion del comun ossolan de Craveggia.
Se troeuven in de la Vall Onsernon (Canton Tesin), traversaa del riaa Isorna. Confinen cont el paes de Comologn.
A podom considerà i Bagn quaicoss compagn de on'enclave, anca se hinn minga destaccaa de l'Italia. De fatt, anca se se troeuven in del territori italian, per rivàggh besogna passà el confin con la Svizzera, e fà tutta la Vall Onsernon fina al paes de Spruga. Sedenò se pò rivàggh anca col passà per i montagn, e col partì a pee de Zen o de Craveggia.

I Bagn ghe pertocchen a l'Italia e minga a la Svizzera perchè i sò praa partegniven ai pastor vigezzitt, che in inverna eren bon de rivàggh a pee per i montagn prima de quell che riessiven a fà i svizzer.

Categoria:Paes de la Val Onsernon
Categoria:Frazzion de Craveggia